
” Studiului de fezabilitate CET Timişoara Sud –Extindere cu unităţi moderne de producere a energiei electrice” şi realizarea investiţiei
Având în vedere nota de fundamentare a SC Colterm SA înregistrată cu nr. RE2004-  3309 -09.12.2004 coroborată cu necesitatea extinderii cu unităţi moderne de producere a energiei electrice la CT Timişoara Sud, propunem spre aprobare Consiliului Local Timişoara studiul de fezabilitate şi realizarea investiţiei privind „Extindere cu unităţi moderne de producere a energiei electrice la  CT Sud Timişoara”.

1. Prezentare generală

În contextul modernizării în viitor a centralelor de producţie de energie electrică şi termică din Municipiul Timişoara, în concordanţă cu legislaţia europeană de mediu, având în vedere şi vechimea instalaţiilor este necesară înlocuirea acestora.

În acest sens s-au efectuat studiile de prefezabilitate necesare pentru modernizarea CT Sud, etapa următoare fiind aceea a studiului de fezabilitate.

2. Descrierea soluţiei şi necesitatea implementării

În scopul îmbunătăţirii eficienţei tehnico-economice a producerii energiei termice şi electrice, studiul de fezabilitate analizează, pentru CT Timişoara Sud soluţia optimă rezultată din studiile de prefezabilitate efectuate anterior şi anume:

1xTG 76 MW + 1xCRab(fără AS) + 1xTA 41MW cu condensaţie

unde:  TG –turbină cu gaze

            CR ab- cazan recuperator de abur

            AS – ardere suplimentară

            TA – turbină cu abur

Implementarea acestei soluţii va aduce, conform studiului de fezabilitate, următoarele beneficii:

-creşterea veniturilor realizate prin vânzarea de energie electrică

-asigură disponibilitatea în zona municipiului Timişoara a energiei electrice necesare consumului unităţilor de interes public local, la preţuri competitive

-încadrarea emisiilor de noxe în normele de mediu

3. Costul investiţiei

Costul  investiţiei  se ridică la 76.680.000  € (exclusiv TVA) fondurile necesare realizării acestei investiţii fiind din împrumuturi sau din parteneriate cu diverse firme care şi-au manifestat interesul pentru acest gen de investiţii.

4. Indicatori tehnico-economici ai investiţiei

Pentru o rată de actualizare de 10%/an s-au obţinut următorii indicatori tehnico-economici:

VNA (Venitul net actualizat): 21,148 milioane €

RIR (Rata internă de rentabilitate): 14 %/an

IP (Indice intern de profitabilitate): 1,09

5. Concluzii

Acest studiul de fezabilitate a fost aprobat în Consiliul de Administraţie prin HCA nr.60/20.11.2004  şi în Adunarea Generală a Acţionarilor prin Hotărârea AGA nr.6/30.11.2004.

Având în vedere importanţa acestor studii pentru companie ca şi necesitatea creşterii eficienţei energetice prin producerea în cogenerare a energiei electrice şi  termice, solicităm aprobarea acestui studiu  în Consiliul Local al Municipiului Timişoara.

